joelniklaus/EU_Wikipedias huggingface dataset:
Konstantinos Tsiklitiras

Konstantinos Tsiklitiras (grécky: Κωνσταντίνος Τσικλητήρας;* 30. október 1888, Pylos – † 10. február 1913) bol grécky atlét a olympijský šampión. 

Bojoval v bitke pri Bizani. Zomrel vo veku 24 rokov na meningitídu. Je pochovaný v rodinnom hrobe v Patre, spolu s ďalšími troma členmi, ktorí sa zúčastnili na olympijských hrách.

Kariéra 
Venoval sa aj futbalu, hrával za Panathinaikos FC a vodnému pólu. Športovú kariéru ukončil v roku 1913, kedy sa prihlásil ako dobrovoľník do prvej Balkánskej vojny.

V atletike prekonal v roku 1912 svetový rekord v skoku do diaľky z miesta z 3,47 m na 3,505 m. Vylepšil teda starý svetový rekord Raya Ewryho z 1904 o 3,5 cm.

Letné olympijské hry 1908 
Na Letných olympijských hrách 1908 v Londýne získal dve strieborné medaily. V skoku do diaľky z miesta skončil na druhom mieste výkonom 3,235 m. Pred tretím Američanom Martinom Sheridanom mal náskok pol centimetra. Za víťazom Rayom Ewrym zaostal o 9,5 cm.

Na druhom mieste skončil aj v disciplíne skok do výšky z miesta. Súťaž vyhral Ray Ewry výkonom 1,57 m. Konstantinos Tsiklitiras skončil na delenom druhom mieste výkonom 1,55 m spolu s Johnom Billerom z USA. Pred štvrtým miestom Franka Holmesa mali náskok 3 cm.

Letné olympijské hry 1912 
Na Letných olympijských hrách 1912 v Štokholme už získal zlatú medailu. V skoku do diaľky z miesta, teda v disciplíne, kde skončil na ostatných olympijských hrách na 2. mieste, vyhral. Výkonom 337 cm len o jeden centimeter zdolal druhého Platta Adamsa. Na treťom mieste skončil výkonom 320 cm Benjamin Adams. Stal sa tak posledným olympijským víťazom v tejto disciplíne, keďže už na žiadnych olympijských hrách sa v nej nesúťažilo.

Bronzovú medailu získal v disciplíne skok do výšky z miesta. Výkonom 1,55 m zaostal o päť cm za druhým Benjaminom Adamsom a o osem za prvým Plattom Adamsom.

Iné projekty

Externé odkazy 
 Konstantinos Tsiklitiras na stránke sports-reference.com 
 Konstantinos Tsiklitiras na stránke athletix.org 

Grécki futbalisti
Grécki vodnopólisti
Grécki skokani do diaľky z miesta
Grécki skokani do výšky z miesta
Olympijskí víťazi v skoku do diaľky
Grécki olympionici
Hráči Panathinaikos FC
Osobnosti na gréckych poštových známkach
Atléti na Letných olympijských hrách 1912
Göbekli Tepe

Göbekli Tepe (doslova Pupočný vrch) je archeologická lokalita – neolitická svätyňa na vrchole kopca v tureckom regióne Juhovýchodnej Anatólii,  od mesta Şanlıurfa (starší názov Urfa). 

Göbekli Tepe je najstaršou známou ľudskou náboženskou stavbou a zároveň najstaršou známou stavbou, zložitejšou ako chatrč. Svätyňa bola vybudovaná pravdepodobne zberačmi a lovcami pred 11 600 rokmi, čiže v 10. tisícročí pred naším letopočtom. Jej nález v roku 1994 spolu s nálezom sídliska Nevalı Çori výrazne posunul hranicu počiatku ľudskej civilizácie, čo spôsobilo revolúciu vo vedeckých kruhoch. Dovtedy sa pokladalo za nemožné, aby zberači a lovci v tej dobe boli schopní postaviť takú veľkú stavbu. 

Svätyňu tvoria kamenné kruhy s priemerom 5 až 10 metrov, v ktorých sa nachádzajú opracované kamenné piliere v tvare písmena T a s hmotnosťou až 50 ton. Na kamenných pilieroch sú reliéfy rôznych zvierat. V okolí sa našli základy chatrčí a rôzne nástroje (pazúriky, šípy…).

Iné projekty

Externé odkazy 
 Článok National Geographic o Göbekli Tepe (po anglicky)
 Článok National Geographic o výstavbe Göbekli Tepe s umeleckým znázornením (po anglicky)

Archeologické lokality v Turecku
Náboženské stavby
Centrobasket

Centrobasket alebo aj Majstrovstvá Strednej Ameriky a Karibiku v basketbale je najvyššie stredoamerické a karibské podujatie národných družstiev v basketbale, ktoré riadi Stredoamerická a karibská basketbalová konfederácia (CONCENCABA) v spolupráci s Americkou basketbalovou federáciou (FIBA Americas). Jeho história siaha do roku 1965, kedy sa v Mexiku konali prvé majstrovstvá mužov, a v roku 1971, vo Venezuele, aj prvé majstrovstvá žien. Prebiehajú s 2-ročnou periodicitou. Dominujú v nich družstvá  a .

Centrobasket tiež slúži ako kvalifikácia stredoamerických družstiev na majstrovstvá Ameriky či basketbalový turnaj Panamerických hier.

Muži

Zoznam

Medailová bilancia družstiev

Účasti družstiev na Centrobasket mužov 
(do 2016)

Ženy

Zoznam

Medailová bilancia družstiev

Účasti družstiev na Centrobasket žien 
(do 2018)

Pozri aj 
 Majstrovstvá Južnej Ameriky v basketbale
 Majstrovstvá COCABA v basketbale
 Majstrovstvá Karibiku v basketbale
 Basketbal na Stredoamerických a karibských hrách

Externé odkazy 
 Oficiálna stránka FIBA Americas

Zdroje 
 Centrobasket mužov a žien na archívnej stránke Medzinárodnej basketbalovej federácie 
 Centrobasket na stránke todor66.com 
 Centrobasket mužov a žien na stránke the-sports.org 
 Centrobasket mužov a žien na stránke latinbasket.com
Nitra Knights

Nitra Knights je slovenský klub amerického futbalu z Nitry.

O klube 
Klub bol založený v roku 1997 a patrí tak medzi najstaršie kluby v tomto športe na Slovensku. Nitra Knights funguje ako občianske združenie. Svoje domáce zápasy hrával na štadióne FC Nitra. Od roku 2019 klub zmenil svoje pôsobenie a začal využívať na svoje zápasy futbalové ihrisko na Kyneku ( mestská časť Nitry ). V sezóne 2022 pôsobil klub v najvyššej českej lige (Snapbacks liga), kde s bilanciou 3 výhry a 5 prehier obsadil 7. miesto .

Individuálne štatistiky zo sezóny 2022

Športové úspechy 
Slovenská Liga Amerického Futbalu:
 prvé miesto: 2010

Memoriál Viktora Kincela 2015 - Prvé miesto

Slovenská futbalová liga:
 druhé miesto: 2011

 Semi-finálne (2016)
Druhé miesto (2019)          15.06.2019                                  Prehra vo finále vo Zvolene s Bratislavou Monarchs.

Externé odkazy 
 Oficiálna stránka klubu
 Facebookova stránka klubu

Slovenské kluby amerického futbalu
Šport v Nitre
Organizácie založené v 1997
Bruno Senna

Bruno Senna (* 15. október 1983, São Paulo) je brazílsky pilot formuly 1. V súčasnosti (2012) jazdí za tím Williams–Renault.

Je synovcom trojnásobného majstra sveta F1 Ayrtona Sennu, ktorý tragicky zahynul v roku 1994 na okruhu Imola. Brunov otec zomrel v roku 1996 pri motocyklovej nehode a tak jeho odhodlanie stať sa pretekárskym jazdcom vyvolalo v rodine veľkú nevôľu.

Pôsobenie v F1 
 2010 – Hispania Racing F1 Team: 23. miesto
 2011 – Lotus Renault GP: 18. miesto
 2012 – Williams–Renault: 13. miesto (po GP Kanady)

Iné projekty

Externé odkazy 
 Oficiálna stránka 

Brazílski piloti F1
Osobnosti zo São Paulo
Centrobasket mužov 2012

Centrobasket mužov 2012 boli v poradí 23. majstrovstvá Strednej Ameriky a Karibiku v basketbale mužov, ktoré organizuje Americká basketbalová federácia (FIBA Americas). Konali sa v San Juane, v Portoriku od 18.24. júna 2012, za účasti 10 tímov.
Turnaj mužov sa konal 2 dni po skončení portorického turnaja žien. Titul neobhájili domáci Portoričania, keď svoj tretí titul získali hráči Dominikánskej republiky. Takisto prekvapením bola prehra Panamy v stretnutí o 3. miesto z Jamajkou. Tá získala vôbec svoju prvú medailu na stredoamerických majstrovstvách.

Centrobasket bol zároveň kvalifikáciou na budúcoročné Majstrovstvá Ameriky 2013. Kvalifikovali sa na ne 4 najlepšie tímy.

Účastníci 

Pozn: Číslo v zátvorke udáva umiestnenie v medzinárodnom rebríčku Roon Ba k 5. júlu 2012.

Výsledky

Základné skupiny

Skupina A

Skupina B

Play off

Semifinále

Stretnutie o 3. miesto

FINÁLE

Konečné poradie

Pozri aj 
 Centrobasket žien 2012
 Majstrovstvá Južnej Ameriky v basketbale mužov 2012

Referencie

Externé odkazy 
 Centrobasket 2012 na stránke FIBA Americas  

Basketbal v 2012
Muži
Basketbal
2012 v USA
Šport v San Juan (Portoriko)
Serie B

Serie B je druhá najvyššia futbalová liga v Taliansku. Túto súťaž hrá 20 tímov. Prvé dva postupujú priamo do Série A. Nasledujúcich šesť tímov hrá play-off o tretie postupové miesto. Posledné tri kluby vypadávajú priamo do tretej najvyššej súťaže Lega Pro Prima Divisione. 16. a 17. tím v poradí hrajú vzájomnú baráž, pričom porazený zostupuje.

Zaujímavosti 
Prvým víťazom tejto súťaže bol klub Casale, ktorý ju vyhral v jej premiérovom ročníku 1929 – 30. Posledným víťazom je klub Brescia, ktorý vyhral aktuálny ročník 2018/19. Prvenstvo v počte triumfom drží FC Janov, ktorý vyhral celkovo 6-krát, pred Atalantou s 5. výhrami. Najviac sezón v Sérii B strávila Brescia, tu odohrala 60 ročníkov.

Kluby v sezóne 2019 – 20 
 Ascoli
 Benevento
 Cittadella
 Cosenza
 Cremonese
 Crotone
 Chievo
 Empoli
 Frosinone
 Castellammare di Stabia
 Livorno
 Perugia
 Pescara
 Pisa
 Pordenone
 Salernitana
 Spezia
 Trapani
 Venezia
 Entella
 
Talianske futbalové súťaže
Futbalové súťaže v Európe
NHL draft (2010)

NHL draft v roku 2010 bol 48. vstupný draft NHL. Konal sa 25. a 26. júna 2010 vo Staples centre v Los Angeles.

1. kolo

2. kolo 

NHL draft
Ľadový hokej v 2010
Majstrovstvá Južnej Ameriky v basketbale mužov 2012

Majstrovstvá Južnej Ameriky v basketbale mužov 2012 boli v poradí 45. majstrovstvá Južnej Ameriky v basketbale mužov, ktoré organizuje Americká basketbalová federácia (FIBA Americas). Konali sa v meste Resistencia, v provincii Chaco,  v Argentíne od 18.22. júna 2012, za účasti 8 tímov.
Titul síce obhajovali Brazílčania, ale Argentína na domácej pôde vyhrala svoj 13. titul.

Turnaj bol zároveň kvalifikáciou na budúcoročné Majstrovstvá Ameriky 2013. Kvalifikovali sa na ne 5 najlepších tímov.

Účastníci 

Pozn: Číslo v zátvorke udáva umiestnenie v medzinárodnom rebríčku Roon Ba k 12. júnu 2012.

Výsledky

Základné skupiny

Skupina A

Skupina B

Play-off

Stretnutie o 5. miesto

Semifinále

Stretnutie o 3. miesto

FINÁLE

Konečné poradie

Referencie

Externé odkazy 
 Majstrovstvá 2012 na stránke FIBA Americas  
 Majstrovstvá 2012 na stránke Juhoamerickej basketbalovej asociácie 

Basketbal v 2012
Muži
Basketbal
2012 v Argentíne
Čeboksary

Čeboksary (po rusky Чебокса́ры, po čuvašsky Шупашкар, čo znamená pevnosť) je mesto v európskej časti Ruskej federácie a prístav na Volge. Je hlavným mestom Čuvašskej republiky. Mesto má 468 725 obyvateľov, s podriadenými sídlami 479 226 obyvateľov. Šesť kilometrov východne od mesta sa nachádza satelitné mesto Novočeboksarsk so 125 000 obyvateľmi. 2. marca 2008 sa uskutočnilo referendum o spojení miest Čeboksary a Novočeboksarsk do jedného mestského okruhu, proti čomu sa vyjadrila väčšina Novočeboksarčanov.

Dejiny 

Prvá písomná zmienka o meste je z roku 1469, keď tadiaľto postupovali ruskí vojaci na východ ku Kazani, počas vojny s Tatármi. Počas tatárskej nadvlády nieslo názov Çabaqsar, z neho časom vznikol dnešný ruský názov. V tej dobe bolo osídlené len Tatármi a Čuvašmi.
Keď ho roku 1555 získali Rusi, vybudovali tu pevnosť a osadu, ďalšie dve storočia tu sídlila vojenská posádka. Neskôr sa postupne menil charakter mesta, a to z vojenskej osady na obchodnú križovatku celého Povolžia. V roku 1781 získalo mestský štatút v Kazanskej provincii. Na začiatku 19. storočia už malo pílu a niekoľko malých manufaktúr. Na začiatku 20. storočia tu žilo 5 500 obyvateľov. Vznikla banka, obchody, katedrála a stavali sa kostoly. V roku 1926 tu žilo už 22 400 obyvateľov, kým v roku 1965 malo mesto 163 000 obyvateľov. 

Narodil sa tu generál Pavel Lebedev a zomrel Antonín Janoušek, ktorý bol na čele Slovenskej republiky rád. V meste je po ňom pomenovaná ulica.

Ekonomika 
Čeboksary ležia neďaleko vodnej elektrárne (vyrába 1 404 MW elektrickej energie). V meste sú továrne na výrobu poľnohospodárskych strojov, spracovanie dreva, bavlny a na výrobu elektronických súčiastok. Okrem prístavu je tu aj letisko.

Kultúra 
Mesto je kultúrnym centrom Čuvašska, od roku 1970 tu je univerzita. V meste je mnoho divadiel hrajúcich hry v ruštine, v čuvaštine, baletná a operná scéna a filharmonický orchester. Nachádza sa tu aj jediné ruské múzeum piva.

Podnebie 
 Priemerná ročná teplota vzduchu: +3,5 °C

Referencie

Iné projekty

Externé odkazy 
 Fotografie mesta

Zdroj  

Mestá v Rusku
Taylor Hall

Taylor Štrba Hall (* 14. november 1991, Calgary, Alberta, Kanada) je profesionálny kanadský hokejový útočník (so slovensko-austrálskymi koreňmi , mamka Kim Strba je 100% Slovenka) hrajúci v tíme Boston Bruins v severoamerickej NHL. Profesionálnu kariéru začal roku 2010, hrá na ľavom krídle.

Kariéra 

S hokejom začínal v rodnom Calgary. V roku 2007 si ho vybral tím Windsor Spitfires. V juniorskej lige OHL nastúpil počas troch sezón na 183 dueloch, v ktorých získal 280 bodov (123+157). V roku 2010 bol draftovaný klubom Edmonton Oilers. Nosí dres s číslom 4.

Klubové štatistiky 

Hokejisti draftovaní klubom Edmonton Oilers
Kanadskí hokejisti
Osobnosti z Calgary
Ľubomír Viluda

Ľubomír Viluda (* 28. júl 1973, Trstená) je slovenský režisér.

Životopis 
Začínal ako autor humoristických príspevkov pre Rádio Rebeca a písal aforizmy a fejtóny pre regionálny týždenník Naša Orava. Od roku 1999 spolupracoval so Slovenským rozhlasom, ako autor príspevkov (sprievodný text, fejtóny, scénky, humoresky, aforizmy, rozhovory s deťmi) pre zábavníky, najmä Sobotník (Banská Bystrica) a Superschopa (Košice). V Rádiu Devín boli odvysielané jeho humoristicko – satirické pásma Jánošík (2002), Človečinec (2003) a Cesta okolo sveta (2004).

V roku 2008 absolvoval štúdium filmovej a dokumentárnej tvorby na Fakulte dramatických umení Akadémie umení v Banskej Bystrici. V oblasti audiovízie začal pracovať v roku 2000 ako redaktor v Mestskej televízii v Dolnom Kubíne, kde nakoniec pôsobil aj ako technik a kameraman. Od roku 2005 pracuje externe pre rôzne produkčné spoločnosti ako kameraman a režisér. Realizoval okrem iného dokumentárny cyklus Lekárske omyly a víťazstvá (2005) pre STV, päť dielov hraného kriminálneho seriálu V mene zákona (2009) pre TV Markíza a dokumentárny film Pohľad do zrkadla (2010) pre STV. Od roku 2008 pôsobil ako asistent na Fakulte dramatických umení Akadémie umení v Banskej Bystrici, v rokoch 2009 – 2010 bol jej prodekanom. Od roku 2010 je na tejto fakulte vedúcim Katedry dokumentárnej tvorby.

Filmografia    
2016 - Sedem hriechov civilizácie - réžia s Ivan Kršiak
2016 - Poľana - réžia s Ivan Kršiak
2015 - Druhý chlieb - réžia s Ivan Kršiak
2015 - Hronec - réžia s Ivan Kršiak
2015 - Závažná Poruba s Ivan Kršiak
2015 - Hrochoť - réžia s Ivan Kršiak
2015 - Malatiná - réžia s Ivan Kršiak
2014 – Po stopách starých Slovanov – réžia s Ivan Kršiak
2014 – Ja som baník – réžia s Ivan Kršiak
2014 – Partizánska Ľupča – réžia s Ivan Kršiak
2014 – Okinawa - cesta karate – scenár
2014 – Istebné – réžia s Ivan Kršiak
2014 – Brhlovce – réžia s Ivan Kršiak
 2010 – Dolný Kubín – réžia s Ivan Kršiak
 2009 – Pohľad za zrkadlo – réžia
 2009 – Lekárske omyly a víťazstvá – réžia
 2009 – Drevená História – réžia s Ivan Kršiak
 2008 – Evanjelium podľa Kuča – réžia s Ivan Kršiak
 2008 – Bača Jano Červeň – réžia s Ivan Kršiak
 2007 – Kde sme! – réžia s Ivan Kršiak
 2007 – História lyžovania – kamera
 2006 – Na hrane – réžia s Ivan Kršiak
 2006 – Na druhom brehu – réžia s Ivan Kršiak
 2005 – Pätnásteho – réžia

Referencie

Externé odkazy 
 FDb.cz - Ľubomír Viluda (česky)

Osobnosti z Trstenej
Absolventi Akadémie umení v Banskej Bystrici
Slovenskí rozhlasoví scenáristi
Slovenskí režiséri dokumentárnych filmov
Slovenskí televízni režiséri
Slovenskí kameramani dokumentárnych filmov
Slovenskí pedagógovia
Svetová kvalifikácia v basketbale žien na LOH 2012

Svetová kvalifikácia v basketbale žien na LOH 2012 bola svetová kvalifikácia v basketbale žien na Letné olympijské hry 2012 v Londýne, ktorú organizuje Medzinárodná basketbalová federácia (FIBA). Konala sa v Ankare, v Turecku od 25. júna1. júla 2012, za účasti 12 tímov. Súťažilo sa o 5 miesteniek na olympijský turnaj. Jediným dejiskom podujatia bola Ankara Arena.

Kvalifikovaní častníci 

Pozn: Číslo v zátvorke udáva umiestnenie v medzinárodnom rebríčku FIBA v roku 2011.

Výsledky

Základné skupiny

Skupina A

Skupina B

Skupina C

Skupina D

Play off

Štvrťfinále

Semifinále o 5. miesto

Finále o 5. miesto

Konečné poradie

Referencie

Zdroje 
 Svetová kvalifikácia 2012 na oficiálnej stránke FIBA 
 Svetová kvalifikácia 2012 na archívnej stránke FIBA 
 Svetová kvalifikácia 2012 na stránke todor66.com  

Basketbal v 2012
Ženy
Basketbal
Basketbal
2012 v Turecku
Šport v Ankare
Halo 3

Halo 3 je sci-fi hra určená pre hernú konzolu Xbox 360.

Dej hry 
Planétu Zem napadol agresívny druh mimozemšťanov, ktorý chce planétu dobyť a nechať si ju pre seba. V hre hráč vystupuje ako špeciálne cvičený robo-vojak prototypu SPARTAN 117, ktorý sa zameriava na odstránenie mimozemšťanov. Hra začína v dažďovom pralese, kde hráč s malou skupinou vojakov zabije niekoľko mimozemšťanov.

Iné projekty

Externé odkazy 
 oficiálna webstránka Halo 3

Počítačové hry z 2007
Hry pre Xbox 360
Počítačové hry
First-person shooter
Atalanta BC

Atalanta Bergamasca Calcio známy ako Atalanta Bergamo alebo len Atalanta je futbalový klub z talianskeho mesta Bergamo. Hráva najvyššiu taliansku futbalovú súťaž Sériu A.

História 
Klub síce vznikol až v roku 1907, no organizovaný futbalový oddiel existoval v Bergame už o tri roky skôr. Bol založený švajčiarskymi imigrantmi ako FC Bergamo. Meno "Atalanta" dostal klub po postave legendárnej lovkyne z gréckej mytológie. Oficiálne bol klub uznaný Talianskym futbalovým zväzom až v roku 1914. Súčasný klub vznikol zlúčením medzi klubmi Atalanta a Bergamasca. Atalanta sa dostala do Série A v roku 1937, no hneď aj vypadla. Vrátila sa v roku 1940 a vydržala tam 19 rokov. Po roku sa však opäť prebojovala do Série A a zostala tam zas dlhú dobu až do roku 1973. Najlepšia pozícia Atalanty v Sérii A bolo 5-te miesto z roku 1948. V roku 1981 hrala Atalanta dokonca až tretiu najvyššiu súťaž Sériu C, no hneď v priebehu nasledujúcich dvoch rokov bola opäť v Sérii A. Celkovo strávila Atalanta v Sérii A 51 sezón.

Káder mužstva
Súčasná zostava:

Športové úspechy 
Coppa Italia - 1
 prvé miesto: 1962/63

Serie B - 6
 prvé miesto: 1927/28, 1939/40, 1958/59, 1983/84, 2005–06, 2010–11

Serie C1 - 1
 prvé miesto: 1981/82 (severná časť)

Zdroj

Externé odkazy 
Oficiálna webová stránka

Talianske futbalové kluby
Organizácie založené v 1907
A.J. Styles

Allen Neal Jones  (* 2. jún 1977, Camp Lejeune, Severná Karolína, USA), známy pod wrestlingovým menom A.J. Styles, je americký profesionálny wrestler, ktorý pôsobil v spoločnosti TNA. Bol jedným zo štyroch zápasníkov, ktorí boli súčasťou tejto spoločnosti od jej vzniku. Momentálne pôsobí vo WWE.

Iné projekty

Externé odkazy 
TNA profil

Wrestleri USA
Osobnosti zo Severnej Karolíny
Delirious

Hunter Johnston  (* 1. január 1981, Philadelphia, Pensylvánia, USA), známy pod wrestlingovým menom Delirious je americký profesionálny wrestler, ktorý pôsobí v spoločnostiach Ring of Honor, nternational Wrestling Cartel, Chikara, Pro Wrestling Noah a Jersey All Pro Wrestling. Taktiež pôsobí ako scenárista v Ring of Honor a profesor vo wrestlingovej škole.

Iné projekty

Externé odkazy 
 Ring of Honor profil

Narodenia v 1981
Žijúci ľudia
Wrestleri
Maveriviricetes

Maveriviricetes (netaxonomický názov: virofágy - z lat. virus-vírus a gr. φάγειν- fagein-jesť) je trieda vírusov z kmeňa Preplasmiviricota. Jediným radom tejto triedy je rad Priklausovirales. Jedinou alebo hlavnou čeľaďou tohto radu je čeľaď Lavidaviridae. Vírusy, ktoré patria do týchto taxónov, boli objavené v roku 2008; čeľaď Lavidaviridae bola vytvorená v roku 2015; taxóny Priklausovirales a Maveriviricetes boli vytvorené v roku 2019. 

Virofágy sú podtyp satelitných vírusov. No na rozdiel od klasických satelitných vírusov, ktoré sú pre hostiteľské vírusy neškodné, sú virofágy pre svojich hostiteľov smrteľne nebezpečné, spôsobujú chradnutia a následne ich smrť.

Systematika 
trieda Maveriviricetes: 
rad Priklausovirales:
čeľaď Lavidaviridae:
rod Sputnikvirus
rod Mavirus
rôzne vírusy incertae sedis  - napr. virofág Organic Lake
Poznámka: V excelovej podobne ICTV taxonómie z roku 2020 je (možno omylom) rod Mavirus uvedený v čeľadi "Organic Lake", t.j. mimo čeľade Lavidaviridae.

Charakteristika hlavných rodov a druhov 
Prvý virofág, Sputnik, bol objavený vo vírusových časticiach rodu Mamavirus, ktorého hostiteľom je améba Acanthamoeba polyphaga. Jeho veľkosť je 50 nm, genóm má 18 343 bp a 3 gény pravdepodobne patriaci Mamavirusu.

Druhý virofág, Mavirus, ktorý napáda vírus Cafeteria roenbergensis (CroV), patogén dravého morského bičíkovca Cafeteria roenbergensis. Genóm má 19 063 bp a obsahuje retrovírusové integrázy a DNA polymerázy B. Sekvencia DNA je najpodobnejšia eukaryotickým transpozónom, čo by svedčilo v prospech ich vírusového pôvodu. Bunky sa tak zrejme snažia pomôcť si v boji proti CroV.

Tretí virofág, Organic Lake virophage, bol objavený v roku 2011 v slanom antarktickom jazere Organic Lake. Parazituje na vírusoch čeľade Phycodnaviridae, napádajúcich riasy.  Jeho priemer je ~ 100 nm a genóm tvorí 26 421 bp.

Význam 
Virofágy dokážu sprostredkovať horizontálny prenos medzi vírusmi, obdobne ako iné vírusy medzi bunkami. Keďže sú pre svoje hostiteľa smrtiace, slúžia takmer ako pomocníci buniek v boji proti vírusom, ktoré ich napádajú. Z hľadiska liečby vírusových ochorení ide o objav veľmi zaujímavý, hoci napríklad medicínsky významné vírusy z čeľadí Retroviridae alebo Orthomyxoviridae sú príliš malé a nemôžu preto slúžiť ako hostitelia virofágov.

Referencie 
 
 

Maveriviricetes
Hellas Verona FC

Hellas Verona Football Club známy ako Hellas alebo len Verona je futbalový klub z talianskeho mesta Verona. Hráva prvú taliansku futbalovú súťaž Sériu A

História 
Klub bol založený v roku 1903 skupinou študentov, ktorí vybrali meno Hellas, čo je grécke pomenovanie pre Grécko. Spočiatku hral Hellas najmä s regionálnymi súpermi. Z tohto obdobia pochádza aj rivalita s tímom Vicenza Calcio. V roku 1919 sa klub spojil s mestským rivalom Verona a vznikol tak klub so súčasným menom "Hellas Verona". V roku 1929 debutoval Hellas v Sérii B. V sezóne 1957/58 odohral Hellas jeden rok dokonca v Sérii A. Do najvyššej súťaže sa vrátil v roku 1968 a vydržal tam bez vypadnutia až do roku 1990. Pôsobenie Hellasu v lige vyvrcholilo v sezóne 1984–85, keď získal svoj prvý a zatiaľ aj posledný taliansky titul. V 90-tych rokoch sa klub pohyboval striedavo medzi prvou a druhou ligou. Sériu A hral Hellas naposledy v sezóne 2001/02. V sezóne 2006/07 dokonca Hellas vypadol až do Série C1. Do Série B sa vrátil až v sezóne 2011/12.

Športové úspechy 
Serie A - 1
 prvé miesto: 1984–85

Serie B - 3
 prvé miesto: 1956–57, 1981–82, 1998–99

Coppa Italia :
 druhé miesto: 1976, 1983, 1984

Káder mužstva
Súčasná zostava:

Zdroj

Externé odkazy 
Oficiálna webová stránka 

 
Talianske futbalové kluby
Organizácie založené v 1903
2. mechanizovaná brigáda

2. mechanizovaná brigáda je podriadeným zväzkom Pozemných síl Ozbrojených síl Slovenskej republiky. Veliteľstvo 2.mechanizovanej brigády je dislokované v Prešove.

Veliteľom brigády je od 1. júla 2022 plukovník Róbert Kecső. Jeho predchodcom bol brig. gen. Slavomír Verčimák

Poslanie 
Prvoradým poslaním 2. mechanizovanej brigády je „podieľať sa na plnení úloh obrany a ochrany životných záujmov Slovenskej republiky a jej spojencov pred vojenskými a nevojenskými hrozbami vedením bojových a nebojových operácií. S ohľadom na organizačnú štruktúru a výzbroj je predurčená na vedenie ofenzívnych, defenzívnych a stabilizačných aktivít proti ľahko obrneným jednotkám nepriateľa vo vysokom tempe.“

Dejiny 

K 1. januáru 2020 bol 23. motorizovaný prápor predpodriadený z pôsobnosti 2. mechanizovanej brigády do pôsobnosti Síl pre špeciálne operácie.

Bývalí velitelia

Organizačná štruktúra 
 Veliteľstvo 2. mechanizovanej brigády (Prešov)
 21. mechanizovaný prápor (Trebišov)
 22. mechanizovaný prápor generála Mikuláša Markusa (Michalovce)
 Tankový prápor (Trebišov)
 Samohybný delostrelecký oddiel (Michalovce)
 priamopodriadené jednotky

Výzbroj a technika 
Zbrane
 Pištoľ Pi vz.82 
 Samopal Sa vz.58  
 Univerzálny guľomet UG vz.59  
 Odstreľovacia puška OPu SVDN 1	  
 Odstreľovacia puška OPu AW-50	  
 Reaktívny protitankový granát RPG-7	  
 Odpaľovacie zariadenie OZ 9P135 M	  
 Mínomet 81mm	  
 Mínomet 82mm  
 Mínomet 98mm

Bojové prostriedky
 Bojové vozidlo pechoty BVP-1	 
 Stredný tank T-72 M1	 
 155mm Samohybná kanónová húfnica vz.2000 ZUZANA 
 Kolesový transportér TATRAPAN T1 ZASA

Ostatné prostriedky
 Terénne vozidlo Land Rover Defender 110	  
 Terénne vozidlo UAZ-469 B	  
 Stredný terénny automobil AKTIS 4x4	  
 Ťažký terénny nákladný automobil T-815 VVN  
 Žeriavové a vyslobodzovacie vozidlo AV-15  
 Kontajnerový nakladač T-815 MULTILIFT	  
 Stredný terénny nákladný automobil PRAGA V3S
 Odmínovací komplet BOŽENA 3

Referencie

Externé odkazy 
 2. mechanizovaná brigáda
 21. zmiešaný mechanizovaný prápor
 22. mechanizovaný prápor generála Mikuláša Markusa
 Samohybný delostrelecký oddiel
 Prápor logistickej podpory

 
Slovenské vojenské jednotky
Brigády (vojenské jednotky)
Mechanizované jednotky
Streľba v Hurbanove 16. júna 2012

Incident so streľbou v Hurbanove sa odohral približne o pol jedenástej 16. júna 2012 na Komárňanskej ulici v Hurbanove. Zomreli pri ňom traja ľudia a dvaja boli zranení
.

Priebeh útoku 
Páchateľ spustil streľbu približne o 10.30 na obyvateľov domu na Komárňanskej ulici. Neskôr odišiel na susednú Agátovú ulicu, kde si sadol na schody rodinného domu, v ktorom býva primátorka Hurbanova Margita Zemková. Tá v tom čase nebola doma. Tu na seba namieril zbraň a vyhrážal sa samovraždou. Polícii sa ho podarilo zadržať po troch hodinách.

Páchateľ 
Strelcom bol 51 ročný mestský policajt z Hurbanova, ktorý nebol v čase útoku v službe. Motív útoku zatiaľ nie je známy.

Referencie 

Udalosti v Hurbanove
2012 na Slovensku
US Lecce

Unione Sportiva Lecce alebo len Lecce je futbalový klub z talianskeho mesta Lecce. V sezóne 2018/19 bude hrávať druhú najvyššiu taliansku futbalovú súťaž Serie B.

História 
Klub bol založený v roku 1908 ako Sporting Club Lecce. V prvých rokoch svojej existencie sa Lecce pohybovalo predovšetkým v nižších súťažiach. V roku 1924 sa klub rozpadol, no už v roku 1927 bol obnovený pod jeho súčasným pomenovaním "Unione Sportiva Lecce". Lecce vstúpilo do Série B hneď v jej prvom ročníku 1929/30. O dve sezóny neskôr opäť prerušil klub svoju činnosť a znova sa objavil o 4 roky, keď vstúpil do Série C. V sezóne 1943/44 skončil v tejto lige dokonca prvý, no kvôli vojne boli futbalové súťaže v krajine zrušené. Sériu B si tak mohol zahrať až v sezóne 1946/47. Klub však v druhej lige dlho nevydržal a postupne sa pohyboval až po Sériu D, kde strávil 3 roky. Zo 60-tych až 80-tych rokov strávilo Lecce 17 sezón v Sérii C. Zlepšenie prišlo v druhej polovici 80-tych rokov, keď v roku 1985 postúpilo Lecce po prvý raz do Série A. V najvyššej súťaži však vydržalo iba jeden rok, no vrátilo sa už v roku 1988. V Sérii A potom vydržalo Lecce ďalšie tri roky, kedy vypadlo. Po dvoch sezónach sa však vrátilo späť. Postupy a zostupy sa ešte niekoľkokrát zopakovali. V sezóne 2011/12 zostúpilo Lecce zo Série A.

Športové úspechy 
Serie B - 1
 prvé miesto: 2009–10
 druhé miesto: 1984–85, 1987–88

Serie C - 4
 prvé miesto: 1945–46, 1975–76, 1995–96, 2017–18

Zdroj

Externé odkazy 
Oficiálna webová stránka

Talianske futbalové kluby
Organizácie založené v 1908
Serie A 2011/2012

Serie A 2011/2012 je 110. ročník talianskej najvyššej futbalovej súťaže Serie A, ktorá prebieha od roku 1898. Sezóna začala 9. septembra 2011 a skončila 13. mája 2012. Obhajcom trofeje bol AC Miláno. Svoj 28. majstrovský titul vyhral Juventus.

Účastníci ročníka 2011/2012 
 Atalanta
 Bologna
 Cagliari
 Catania
 Cesena
 Chievo
 Fiorentina
 Genoa
 Internazionale
 Juventus
 Lazio
 Lecce
 AC Miláno
 Neapol
 Novara
 Palermo
 Parma
 AS Rím
 Siena
 Udinese

Tabuľka 

Poznámka
 Atalanta prišla pred sezónou o 6 bodov za korupciu.

Zdroj 

Serie A
Futbal v 2011
Futbal v 2012
Serie A 2010/2011

Serie 2010/2011 bol 109. ročník talianskej najvyššej futbalovej súťaže Serie A, ktorá prebiehala od roku 1898. Sezóna začala 28. augusta 2010 a skončila 22. mája 2011. Obhajcom trofeje bol Inter. Svoj 18. majstrovský titul vyhralo Miláno.

Účastníci ročníka 2010/2011 
 Bari
 Bologna
 Brescia
 Cagliari
 Catania
 Cesena
 Chievo
 Fiorentina
 Genoa
 Internazionale
 Juventus
 Lazio
 Lecce
 AC Miláno
 Neapol
 Palermo
 Parma
 AS Rím
 Sampdoria
 Udinese

Zdroj 

Serie A
Futbal v 2010
Futbal v 2011
Janusz Kusociński

Janusz Kusociński celým menom Janusz Tadeusz Kusociński, prezývaný Kusy či Prawdzic (* 15. január 1907, Varšava – † 21. jún 1940, Palmiry) bol poľský atlét, známy predovšetkým vďaka víťazstvu na Letných olympijských hrách 1932 v behu na 10 000 metrov, čím narušil sériu štyroch fínskych víťazov v rade na olympijských hrách.

Život 
Janusz Kusociński sa narodil 15. januára 1907 vo Varšave. Jeho otec, Klemens Kusociński, bol železničný úradník. Matka sa volala Zofia Śmiechowska. Mal piatich súrodencov, dvoch bratov a tri sestry. Najstarší brat Zygmunt (nar. 1894) zomrel v Prvej svetovej vojne, pravdepodobne vo Francúzsku. Mladší brat Tadeusz (1900) zomrel roku 1920 v Poľsko-boľševickej vojne pri Zamości. Najmladšia a najmilovanejšia sestra Janusza (1906) zomrela v roku 1929, čo ho poznačilo. Najstaršia sestra a matka prežili Druhú svetovú vojnu, no matka zomrela krátko po nej. 

V roku 1925 doštudoval na miestnej základnej škole, potom o tri roky neskôr na strednej odbornej škole záhradníckej, odbor ovocinárstvo. Po dlhej prestávke, až v roku 1937, absolvoval maturitu. V roku 1938 sa stal absolventom Univerzity Józefa Piłsudského telesnej výchovy vo Varšave. Následne pracoval ako učiteľ telesnej výchovy, tréner a novinár. Bol redaktorom denníka "Kurier Sportowy".

Kariéra 
Dňa 19. júna 1932 prekonal na pretekoch v Antverpách svetový rekord v behu na 3 000 metrov cez prekážky. Výkonom 8:18,8 min. zlepšil dovtedy platný svetový rekord Fína Paava Nurmiho o 1,6 sekundy. Kusocińskeho rekord bol platný až do 24. júla 1934, kedy ho o štyri desatiny sekundy prekonal v Štokholme Dán Henry Nielsen.

Letné olympijské hry 1932 
Zúčastnil sa na Letných olympijských hrách 1932 v americkom meste Los Angeles. V behu na 10 000 metrov vyhral v novom olympijskom rekorde časom 30:11,4 min. Pred druhým Fínom Volmarim Isom-Hollom mal náskok 1,2 sek. Tretí skončil ďalší Fín Lasse Virtanen časom 30:35,0 min.

Majstrovstvá Európy 1934 
Na Majstrovstvách Európy 1934 v Turíne získal v behu na 5 000 metrov striebornú medailu. Za víťazným francúzskym pretekárom Rogerom Rochardom zaostal časom 14:41,2 min. o 4,4 sekundy. Na treťom mieste skončil časom 14:43,6 Fín Ilmari Salminen.

Iné projekty

Referencie

Externé odkazy 
 Janusz Kusociński na stránke sports-reference.com 
 Profil Janusza Kusocińskeho na stránke pkol.pl 

Poľskí atléti
Poľskí bežci na 1 500 m
Bežci na 1 500 m
Poľskí bežci na 3 000 m stíplčejs
Bežci na 3 000 m stíplčejs
Poľskí bežci na 5 000 m
Bežci na 5 000 m
Poľskí bežci na 10 000 m
Bežci na 10 000 m
Olympijskí víťazi v behu na 10 000 m
Obete druhej svetovej vojny
Osobnosti z Varšavy
AS Bari

Associazione Sportiva Bari alebo len Bari je futbalový klub z talianskeho mesta Bari. Hráva druhú najvyššiu taliansku futbalovú súťaž Sériu B.

História 
V roku 1908 bol založený Foot-Ball Club Bari. Medzi prvými hráčmi, tak ako aj medzi zakladateľmi klubu, bolo veľa cudzincov. Aj súpermi tímu boli predovšetkým zahraniční námorníci, ktorých lode priplávali do Bari. Neskôr začalo hrávať Bari regionálne súťaže, ktoré sa stali súčasťou oficiálnych talianskych líg až v roku 1921. O niekoľko rokov neskôr sa Bari spojilo s mestským rivalom "FBC Liberty". Ďalšie významnejšie regionálne spojenie sa uskutočnilo v roku 1928, kedy sa klub spojil s "US Ideale" a vznikol tak nový klub Unione Sportiva Bari. Po reorganizácii ligového systému po sezóne 1928/29 bolo Bari zaradené do Série B. 30-te a 40-te roky sú považované za zlatú éru tohto klubu, kedy Bari strávilo väčšinu času v Sérii A. Nasledovala kríza a Bari vypadlo až do Série C. V roku 1955 však už hralo opäť druhú ligu, ktorú o tri roky neskôr vyhralo a znova postúpilo do Série A. V ďalších dekádach svojej existencie strávil (okrem pár rokov v Sérii C) klub v prvých dvoch najvyšších súťažiach. Sériu A hralo Bari naposledy v sezóne 2010/11, kedy však skončilo posledné a zostúpilo do Série B.

Športové úspechy 
Serie B - 3
 prvé miesto: 1934–35, 1941–42, 2008–09
 druhé miesto: 1930–31, 1933–34, 1957–58, 1962–63, 1988–89, 1993–94

Serie C - 4
 prvé miesto: 1954-55, 1966-67, 1976-77, 1983-84:

Súčasná zostava

Iné projekty

Externé odkazy 
Oficiálna webová stránka

Zdroj 

 
Talianske futbalové kluby
Futbalové kluby založené v 1908
Kluby Serie B
Kostol Povýšenia svätého Kríža (Žižkov)

Kostol Povýšenia svätého Kríža je bývalý kostol na Žižkove v Prahe. Bol postavený v barokovom slohu v rokoch 1717 – 1719 po morovej epidémii, ktorá zasiahla Prahu v rokoch 1713 – 1716, na mieste novomestského morového cintorína. Počas francúzskej okupácie Prahy v rokoch 1741 – 1742 tu bolo do šachtových hrobov pochovaných približne 6 – 7 tisíc tiel padlých francúzskych vojakov. V roku 1784 sa kostol stal prvým žižkovským farským kostolom a toho roku tiež prestal byť používaný cintorín. 

Kostol prestal slúžiť náboženským účelom v roku 1842. Po roku 1906 sa z neho stalo skladisko a až po roku 1977 sa začalo s prestavbou na kultúrne stredisko. Pri stavebných prácach v Čajkovského ulici v roku 1957 bolo nachádzané veľké množstvo kostrových pozostatkov z niekdajšieho cintorína. Od roku 1984 stavba funguje ako súčasť koncertnej a výstavnej siene Atrium.

Referencie 
 Kovařík, Petr: Klíč k pražským hřbitovům. Praha. 2005. ISBN 80-7106-486-6

Pozri aj 
 Zoznam chrámov na Žižkove

Externé odkazy 
 Koncertní a výstavní síň Atrium - oficiálne stránky
 Nekonvenční žižkovský podzim - miesto konania koncertov
 Atrium jako památka - Pražská informačná služba

Zdroj 
 

Povýšenia
Žižkov
Kultúrne pamiatky v Prahe
Architektúra z 1719
Empoli FC

Empoli Football Club alebo len Empoli je futbalový klub z talianskeho mesta Empoli. Hráva druhú najvyššiu taliansku futbalovú súťaž Sériu B.

História 
Klub bol založený v roku 1920. Svoj prvý zápas odohral o rok neskôr. Prvé roky svojej existencie strávil klub v nižších súťažiach. V roku 1929 sa mu podarilo postúpiť do tretej talianskej ligy. V roku 1946 sa klubu podarilo postúpiť do Série B, kde vydržal 4 roky. Až do roku 1983 sa Empoli pohybovalo medzi treťou a štvrtou ligou. Následne postúpilo do Série B a v roku 1986 dokonca do Série A. Tu však vydržalo iba dve sezóny a v priebehu dvoch ďalších sezón zostúpilo až do tretej ligy. Do Série B sa vrátilo opäť v roku 1996. Od tohto roku sa Empoli striedavo pohybovalo medzi dvoma najvyššími futbalovými súťažami v Taliansku. Sériu A hralo naposledy v sezóne 2007/08. V súčasnosti hrá Sériu B. V sezóne 2011/12 hralo však play-off o záchranu v druhej lige, kde ale bolo úspešné, keď vyradilo Vicenzu a zostalo v Sérii B.

Športové úspechy 
Serie B - 1
 prvé miesto: 2004-05
 druhé miesto: 1996-97

Serie C1 - 1
 prvé miesto:1982-83

Serie D - 2
 prvé miesto: 1960-61, 1962-63

Súčasná zostava

Externé odkazy 
Oficiálna webová stránka

Zdroj 

Talianske futbalové kluby
Futbalové kluby založené v 1920
Plena Ilustrita Vortaro de Esperanto

Plena Ilustrita vortaro de Esperanto (skratka PIV, slovensky Úplný Ilustrovaný Slovník esperanta) je najrozsiahlejší výkladový slovník esperanta. Jeho vydavateľom je Sennacieca Asocio Tutmonda (SAT). Prvé vydanie bolo v roku 1970. Od 2012 je dostupná webová verzia.

Dejiny

Pôvodné vydanie 
Prvý vydanie bolo v 1970 a bolo dvakrát znovuvydané v nezmenenej verzii. Obsahovalo 15 200 slovníkových hesiel a 39 400 lexikálnych jednotiek. Je široko považované za skoro normujúci referenčný slovník esperanta.

Dodatok z 1987 
V roku 1987 bol samostatne vydaný dodatok. Obsahoval približne 1 000 slov a 1 300 lexikálnych jednotiek.

Vydania v 2002 a 2005 
V roku 2002 bol vydaný revidovaný PIV pod názvom La Nova Plena Ilustrita Vortaro de Esperanto (Nový PIV), tiež označovaný ako PIV2 alebo PIV2002. Obsahoval 16 780 slovníkových hesiel a 46 890 lexikálnych jednotiek.

Webová verzia 
V auguste 2010 bolo oznámené, že SAT sa dohodol so vzdelávacou organizáciou E@I o prevedení PIVu 2005 do webovej verzie. SAT sa predtým obával zníženého predaja papierovej verzie a z toho vyplývajúcich ekonomických dôsledkov. Podľa dohody však zadarmo poskytol údaje z PIVu 2005. E@I odhadla cenu prevedenia údajov a vytvorenia webovej stránky na 10 000 eur a vyhlásila zbierku.

14. apríla 2011 E@I oznámila, že zbierka dosiahla sumu 13 540 eur a práce začali. 4. apríla 2012 bola na testovanie zverejnená beta verzia webového systému. Prístup je bezplatný, je vyžadovaná registrácia ale je možné použiť registračné údaje z iných projektov E@I, napríklad z lernu!.

Referencie

Pozri aj 
 Sennacieca Asocio Tutmonda
 E@I

Externé odkazy 
 Webová verzia PIVu (v esperante)
 Vydavateľova stránka o vydaní z 2005
 Kritické poznámky k Nova PIV od Bertila Wennergrena (v esperante)

Zdroj 

Esperanto
Slovníky
Modena FC

Modena Football Club alebo len Modena je futbalový klub z talianskeho mesta Modena. Hráva druhú najvyššiu taliansku futbalovú súťaž Sériu B.

História 
Klub bol založený v roku 1912. Hneď nasledujúci rok sa zapojil do talianskej futbalovej súťaže. Po transformácii talianskeho futbalu zostala Modena v Sérii A. Až do roku 1972 sa prakticky stabilne Modena pohybovala medzi dvoma najvyššími futbalovými súťažami v krajine. Nasledujúce tri desaťročia boli v znamení pohybov medzi druhou a treťou ligou. Do Série A sa Modene podarilo vrátiť až v roku 2002, no vydržala tam iba dve sezóny. Od roku 2004 je stabilný účastník Série B.

Športové úspechy 
Serie A
 tretie miesto: 1946-47

Serie B - 2
 prvé miesto: 1937-38, 1942-43
 druhé miesto: 1933–34, 1933–34 (obe sezóny v skupine B), 1940-41, 2001-02

Serie C1 - 5
 prvé miesto: 1960-61, 1974-75, 1985-86, 1989-90, 2000-01

Serie C2 - 1
 prvé miesto: 1979-80

Súčasná zostava

Zdroj

Externé odkazy 
Oficiálna webová stránka

Talianske futbalové kluby
Organizácie založené v 1912
Švédske národné lakrosové družstvo mužov

Švédske národné lakrosové družstvo mužov je národné družstvo mužov, ktoré reprezentuje Švédsko v medzinárodných lakrosových súťažiach, podujatiach a priateľských zápasoch. Funguje pod záštitou federácie Sverige Lacrosse. Jeho najvýraznejším úspechom je 9. miesto na majstrovstvách sveta či bronzové umiestnenie na majstrovstvách Európy v rokoch 1997 a 2012. 

Svoj prvý reprezentačný zápas odohralo v roku 1994. O rok neskôr sa predstavilo na prvých majstrovstvách Európy. V roku 2012 bol národným trénerom družstva Rolle Björck. Pod jeho vedením skončilo družstvo na ME 2012 na bronzovej priečke. Medailu získalo Švédsko po 15 rokoch a bola to len jeho druhá medaila z európskych šampionátov. V roku 2016 už viedol družstvo Tobias Kindblom, ktorý dosiahol na nasledujúcom turnaji ME zasa najhoršie umiestnenie Švédska.

Výsledky 
Majstrovstvá sveta

Majstrovstvá Európy

Referencie

Pozri aj 
 Švédske národné lakrosové družstvo žien

Externé odkazy 
 Oficiálna stránka Sverige Lacrosse 
 Švédsky lakrosový blog 
 Stránka o švédskom národnom družstve

Zdroj 
 Lakrosové podujatia na stránke activityworkshop.net 

Národné lakrosové družstvá
Lakros
Národné
Kopanice (región)

Kopanice sú región na západe Slovenska medzi Malými Karpatmi a Bielymi Karpatmi, na Myjavskej pahorkatine. Hlavnými centrami sú mestá Myjava, Stará Turá a Brezová pod Bradlom.

Regióny na Slovensku
Jaroslav Slávik (producent)

Jaroslav Slávik  alebo Jaro Slávik (* 9. júl 1974, Bratislava) je slovenský hudobný producent, scenárista.

V posledných rokoch je známy ako porotca v relácii Česko Slovensko má talent vysielanej televíznymi stanicami Prima family a TV JOJ. Funkciu porotcu zastáva od začiatku súťaže v roku 2010 na odporučenie režiséra Jeffa Minaříka. Je jediným porotcom, ktorý je v súťaži od začiatku.

V roku 1996 sa stal najmladším výkonným riaditeľom gramofónovej spoločnosti EMI na Slovensku.

V júni 2012 vzbudila mediálny rozruch skutočnosť, že vo veku 18 rokov nakrútil dva pornografické filmy s gay tematikou.

Referencie

Iné projekty

Externé odkazy 
 Profil na webe show Česko Slovensko má talent

Zdroj 
 
 

Slovenskí scenáristi
Slovenskí manažéri
Slovenskí hudobní producenti
Osobnosti z Bratislavy
Reggina Calcio

Reggina Calcio alebo len Reggina je futbalový klub z talianskeho mesta Reggio Calabria. Hráva druhú najvyššiu taliansku futbalovú súťaž Sériu B.

História 
Klub bol založený v roku 1914 ako Unione Sportiva Reggio Calabria. Svoje meno však zmenil viackrát, až sa jeho názov v roku 1986 ustálil na súčasnom pomenovaní. Spočiatku hrala Reggina nižšie súťaže. V roku 1938 postúpila do Série C. Nasledujúce sezóny však boli v znamení postupov a zostupov do tejto ligy. Až v sezóne 1964/65 zaznamenala Reggina prvý výraznejší úspech, keď sa jej podarilo postúpiť do Série B. Tam vydržala až do roku 1974, kedy vypadla. Do druhej ligy sa na krátko vrátila v roku 1988. Trvalejšie sa medzi talianskou elitou usadila po sezóne 1994/95, keď postúpila opäť do Série B. V roku 1999 postúpila dokonca do Série A, kde vydržala až do roku 2009. Od tohto roka hráva stabilne druhú najvyššiu súťaž.

Športové úspechy 
Serie C / Serie C1 - 2
 prvé miesto: 1964-65, 1994-95

Káder mužstva
Súčasná zostava:

Zdroj

Externé odkazy 
Oficiálna webová stránka

Talianske futbalové kluby
Organizácie založené v 1914
Dánske národné lakrosové družstvo mužov

Dánske národné lakrosové družstvo mužov je národné družstvo mužov, ktoré reprezentuje Dánsko v medzinárodných lakrosových súťažiach, podujatiach a priateľských zápasoch. Funguje pod záštitou Dansk Lacrosse Forbund. Jeho najlepším umiestnením je 16. miesto na majstrovstvách sveta či 10. miesto na majstrovstvách Európy. 

Svoj prvý súťažný zápas odohralo Holandsko v roku 2004 na 7. ME v Prahe. V roku 2016 viedol družstvo ako hlavný tréner Novozélanďan Nick Ravenhall.

Výsledky 
Majstrovstvá sveta

Majstrovstvá Európy

Majstrovstvá Európy nováčikov

Referencie

Pozri aj 
 Dánske národné lakrosové družstvo žien

Externé odkazy 
 Oficiálna stránka Dansk Lacrosse Forbund 

Národné lakrosové družstvá
Lakros
Národné
Diaspora (sociálna sieť)

Diaspora (označovaná DIASPORA*) je nezisková, používateľmi vlastnená distribuovaná sociálna sieť, ktorá je založená na slobodnom softvéri. V marci 2012 bolo odhadovaných okolo 375 000 používateľských účtov.  Projekt bol založený v roku 2010 štyrmi študentami New York University. Diaspora pozostáva zo skupín nezávislých serverov, ktoré medzi sebou spolupracujú a tak vytvárajú sieť.

Technológia 
Sociálna sieť Diaspora je zložená zo siete serverov nazývaných pody, tie vlastnia rôzni jednotlivci alebo organizácie. Na každom z týchto podov je nainštalovaná vlastná kópia Diaspory. Používateľ si môže podľa vlastného uváženia vytvoriť účet na ktoromkoľvek pode a komunikovať s používateľmi na všetkých ostatných podoch. Tento princíp zaručuje, že sieť nie je hostovaná na jednom mieste a že používateľské dáta nevlastní jedna organizácia. Systém je navrhnutý tak, že používateľ si môže kedykoľvek stiahnuť všetky svoje dáta a presunúť ich inam. Diaspora uplatňuje politiku, ktorá dovoľuje používateľom používať pseudonymy, na rozdiel od jej konkurenta Facebooku, ktorý to neumožňuje.

Externé odkazy 
 The Diaspora* Project
 Zoznam Diaspora podov
 Prvý slovenský pod
 Prvý slovenský vychodnarsky pod 

Internet
Sociálne siete
Piaristický kostol (Kluž)

Piaristický kostol v rumunskom meste Kluž je rímskokatolícky kostol postavený v rokoch 1718 až 1724.

Dejiny 
Ide o prvý rímskokatolícky kostol postavený na území Sedmohradska po období reformácie. Počas reformácie sa veľká časť maďarského a nemeckého obyvateľstva priklonila k protestantizmu (luteráni, kalvíni, unitári). Po príchode jezuitov sa časť protestantského obyvateľstva vrátila do rímskokatolíckej cirkvi. Kostol bol pôvodne postavený v rokoch 1718 až 1724 ako jezuitský kostol, ale po zrušení Spoločnosti Ježišovej pápežom v roku 1773 ho cisárovná Mária Terézia venovala piaristom.

12. augusta 1956 sa pred kostolom uskutočnila veľká manifestácia príslušníkov gréckokatolíckej cirkvi, ktorú v roku 1949 zrušil komunistický režim. Väčšina z aktérov manifestácie sa neskôr ocitla v komunistických väzniciach.

Architektúra 
Piaristický kostol nesie typické znaky barokového architektonického štýlu 18. storočia. Chrám zdobia dve monumentálne veže  vysoké 24 metrov. Dĺžka chrámu dosahuje 45 metrov. Interiér chrámu je bohato vyzdobený. Hlavný oltár zdobí obraz Najsvätejšej Trojice, ktorej je chrám aj zasvätený. V chráme sa nachádzajú sochy sv. Ignáca z Loyoly a  sv. Františka Xavérskeho, ako aj množstvo iných sôch a obrazov.

Externé odkazy 
 Oficiálna stránka piaristického kostola v Kluži
 Articol în Evenimentul Zilei despre icoana Sfântei Fecioare Maria

Zdroj 

Rímskokatolícke kostoly v Rumunsku
Barokové stavby v Rumunsku
Ternana Calcio

Ternana Calcio alebo len Ternana je futbalový klub z talianskeho mesta Terni. V sezóne 2012/13 bude hrávať druhú najvyššiu taliansku futbalovú súťaž Sériu B.

História 
V roku 1925 vznikol klub Terni FBC ako výsledok spojenia klubov "Terni Football Club" a "Unione Sportiva Ternana". Druhú najvyššiu súťaž v krajine hral klub už v roku 1927. Nasledovali finančné problémy a ústup z pozícií. Do tretej ligy sa Ternane podarilo dostať v roku 1938. V roku 1946 si už pod menom Società Sportiva Ternana vybojoval klub postup späť do Série B. Vydržal tam však iba dve sezóny, po ktorých nasledoval opätovný pád do nižších súťaží. Do Série C sa klub vrátil v roku 1964. Už o 4 roky neskôr hrala Ternana Sériu B. Následne bolo zmenené meno klubu na Associazione Calcio Ternana SpA. Veľký úspech zaznamenala Ternana v sezónach 1972-73 a 1974-75, keď si zahrala Sériu A. Obdobie až do konca 90-tych rokov bolo v znamení pohybov v nižších ligách. V roku 1992 sa dostala Ternana do finančných problémov a musela vyhlásiť bankrot. Následne bola v roku 1993 obnovená pod terajším názvom. Až v roku 1998 sa klubu podarilo trvalejšie udržať v Sérii B. Od roku 2006 však opäť hrala iba tretiu ligu. Túto v sezóne 2011/12 vyhrala a od sezóny 2012/13 je opäť v druhej najvyššej súťaži.

Športové úspechy 
Serie B  - 1
 prvé miesto: 1971-72

Tretia liga - 3
 prvé miesto: 1967-68, 1991-92, 2011-12

Káder mužstva
Súčasná zostava:

Zdroj

Externé odkazy 
Oficiálna webová stránka

Talianske futbalové kluby
Organizácie založené v 1925